


Mestna Občina Krško, Cesta krških žrtev 14, 8270 Krško, na podlagi 24. člena Zakona o kmetijstvu (Uradni list RS, št. 100/25), Pravilnika o postopkih za izvrševanje proračuna RS (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 88/24, 79/25 in 95/25), Pravilnika o ohranjanju in spodbujanju razvoja kmetijstva, gozdarstva in podeželja v Mestni občini Krško (Uradni list RS, št. 60/24 in 82/25) in Odloka o proračunu Mestne občine Krško za leto 2026 (Uradni list RS, št. 110/25) objavlja 



JAVNI RAZPIS
za sofinanciranje ukrepov  ohranjanja in spodbujanja razvoja kmetijstva, gozdarstva in podeželja v Mestni občini Krško v letu 2026




	I. PREDMET JAVNEGA RAZPISA



Mestna občina Krško (v nadaljnjem besedilu občina) razpisuje nepovratna finančna sredstva za uresničevanje ciljev ohranjanja in spodbujanja razvoja kmetijstva, gozdarstva in podeželja za leto 2026, ki se dodeljuje po pravilih o dodeljevanju za:
državne pomoči v skladu z Uredbo Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327, z dne 21. 12. 2022, str. 1), zadnjič popravljene s Popravkom (UL L št. 2024/90118 z dne 21. 2. 2024), (v nadaljnjem besedilu: Uredba Komisije (EU) št. 2022/2472);
pomoči de minimis v skladu z Uredbo Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023, v nadaljnjem besedilu: Uredba Komisije (EU) št. 2023/2831);
pomoči de minimis v skladu z Uredbo Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 352 z dne 24. 12. 2013, str. 9), zadnjič spremenjeno z Uredbo Komisije (EU) 2024/3118 z dne 10. decembra 2024 o spremembi Uredbe (EU) št. 1408/2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 2024/3118 z dne 13. 12. 2024), (v nadaljnjem besedilu: Uredba Komisije (EU) št. 1408/2013) ter
druge ukrepe občine.


	II. VIŠINA RAZPISANIH SREDSTEV PO UKREPIH



Sredstva v višini 250.000,00 EUR bruto so zagotovljena v proračunu Mestne občine Krško v letu  2026. 

	Vrsta ukrepa  (ukrepi po Pravilniku o ohranjanju in spodbujanju razvoja kmetijstva, gozdarstva in podeželja v Mestni občini Krško :
	Višina sredstev v EUR-bruto

	SKUPINSKE IZJEME ZA KMETIJSTVO - Uredbe Komisije (EU) št. 2022/2472)
	

	UKREP 1 - Pomoč za naložbe v kmetijska gospodarstva, povezane s primarno kmetijsko proizvodnjo
	

	Podukrep 1.1 – Posodabljanje kmetijskih gospodarstev (13. člen Pravilnika)
	130.000

	Podukrep 1.2 – Urejanje kmetijskih zemljišč in pašnikov (14. člen Pravilnika) 
	15.000

	Podukrep 1.3 – Podpora malim ekološkim kmetijam (15. člen Pravilnika)
	20.000

	UKREP 3 – Pomoč za ukrepe izmenjave znanja in informiranja (17. člen Pravilnika) 
	5.000

	UKREP 5 - Pomoč za naložbe v gozdarske tehnologije ter predelavo, mobilizacijo in trženje gozdarskih proizvodov (19. člen Pravilnika)
	10.000

	
POMOČI DE MINIMIS - Uredba Komisije (EU) št. 2023/2831
	

	UKREP 6 - Pomoč za naložbe v predelavo in trženje kmetijskih in živilskih proizvodov, v gozdarske tehnologije, trženje gozdarskih proizvodov ter naložbe v nekmetijsko dejavnost na kmetiji - de minimis (23. člen Pravilnika)
	15.000

	UKREP 7 - Pomoč za izobraževanje in usposabljanje na področju nekmetijskih dejavnosti na kmetiji ter predelave in trženja (24. člen Pravilnika)
	10.000

	
POMOČ DE MINIMIS - Uredba Komisije (EU) št. 1408/2013
	

	UKREP 8 - Podpora za tekoče poslovanje v primarni kmetijski proizvodnji - sofinanciranje preparata za zorenje gnojevke (27. člen Pravilnika)
	10.000

	DRUGI UKREPI OBČINE
	

	UKREP 9 - Šolanje v poklicnih, srednjih poklicnih, višjih in visokošolskih strokovnih programih kmetijske, živilske in gozdarske smeri (29. člen Pravilnika)
	5.000

	UKREP 10: Podpora delovanju društev ali zvez na področju kmetijstva, čebelarstva, gozdarstva, zaščite živali in razvoja podeželja (30. člen Pravilnika)
	30.000



Sredstva se bodo dodeljevala na podlagi pogojev in meril, ki so sestavni del tega javnega razpisa ter skladno s Pravilnikom o ohranjanju in spodbujanju razvoja kmetijstva, gozdarstva in podeželja v Mestni občini Krško (v nadaljevanju pravilnik).

Sredstva v proračunu so omejena. V kolikor sredstva na posamezni proračunski postavki in NRP ne bodo porabljena, se lahko prerazporedijo na ostale proračunske postavke in NRP v skladu z Odlokom o proračunu Mestne občine Krško za leto 2026.

V kolikor bo glede na število vlog in odobreno višino upravičenih stroškov predvidenih sredstev za javni razpis premalo, se bodo vsem upravičencem dodeljena sredstva sorazmerno znižala.


III. SPLOŠNA DOLOČILA – POGOJI ZA UPRAVIČENCE

Sredstva se bodo dodeljevala na podlagi pogojev in meril, ki so sestavni del tega javnega razpisa ter skladno s pravilnikom in na podlagi:
· Mnenja o skladnosti sheme državnih pomoči po skupinski izjemi v kmetijstvu in gozdarstvu, ki so bile odobrene v skladu z Uredbo Komisije (EU) št. 2022/2472 (št. priglasitve KSI-057-5874572-2024),
· Mnenja o skladnosti sheme pomoči de minimis, ki je bila odobrena skladno z Uredbo Komisije (EU) št. 2023/2831 (št. priglasitve: M001-5874572-2024).
· Mnenja o skladnosti sheme pomoči de minimis »Podpora za tekoče poslovanje v primarni kmetijski proizvodnji«, ki je bila odobrena skladno z Uredbo Komisije (EU) št. 1408/2013 (št. priglasitve: KDM-011-5874572-2024) in dopolnitev mnenja š. 1. 

Javni razpis je objavljen na spletni strani občine in v Uradnem listu RS. 

Upravičenci do pomoči so določeni pri vsakem posameznem razpisanem ukrepu.

Upravičenci, ki lahko kandidirajo za dodelitev sredstev pomoči na ukrepih  lahko oddajo vlogo na več ukrepov, vendar ločeno za vsak ukrep.

Prednost imajo tisti upravičenci, ki za posamezen ukrep iz občinskega proračuna v preteklosti niso prejeli sredstev, oziroma tisti, ki so manjkrat prejeli sredstva za posamezen ukrep.
  
1. Splošna določila, ki veljajo za vse ukrepe:

(1)  Pomoč se lahko dodeli samo upravičencem, ki so opredeljeni v okviru posameznega ukrepa.
(2)  Mikro, mala in srednja podjetja (v nadaljevanju MSP) ne smejo uporabljati naložbe v nasprotju z    
 namenom dodelitve sredstev.
(3)  Če je upravičenec MSP (samostojni podjetnik posameznik ali pravna oseba), mora predložiti  
 dokazilo, da je registriran za opravljanje kmetijske dejavnosti, ki je predmet podpore.
(4)  Upravičencu se ne dodelijo pomoči za: plačilo davkov (DDV ni upravičeni strošek, če je   
 upravičenec davčni zavezanec), raznih taks, prispevkov, stroškov poslovanja, bančnih stroškov 
 in garancij, stroškov zavarovanj, investicij v prostore za zasebno rabo kmetijskih gospodarstev,  
 stroške za refinanciranje obresti, pomoč za dejavnosti, povezane z izvozom v tretje države ali
 države članice in naložbe izven območja občine.
(5)  Upravičenec mora predložiti izjavo o prejetih sredstvih oziroma izjavo, da ni prejel sredstev za 
 isti namen iz drugih javnih (državnih ali evropskih) sredstev.
(6)  Pomoč se ne sme dodeliti podjetju v težavah v smislu smernic skupnosti o državni pomoči za  
 reševanje in prestrukturiranje podjetij v težavah.
(7)  Upravičenec  MSP, ki je za isti namen, kot ga navaja v vlogi za pridobitev sredstev, že prejel javna  sredstva Republike Slovenije ali EU, do sredstev ni upravičen.
(8)  Do pomoči za ukrepe niso upravičene pravne in fizične osebe, ki nimajo poravnanih zapadlih
 obveznosti do Mestne občine Krško ali zaposlenih v podjetju.
(10) Upravičenec, ki pridobi pomoč iz tega javnega razpisa, mora voditi predpisano dokumentacijo,  
      ki je določena z javnim razpisom in pogodbo o dodelitvi sredstev in jo mora hraniti še najmanj 10 let po zadnjem izplačilu sredstev.
(11) Vloge bodo obravnavane tudi na podlagi dodatnih pogojev in meril, ki so navedeni pri     
      posameznih ukrepih.
(12) Upravičenec lahko vloži skupaj več vlog (po eno vlogo za posamezen ukrep, podukrep) za pomoči iz ukrepov v tem javnem razpisu.

2. Splošna določila, ki se nanašajo na državne pomoči po skupinski izjemi v kmetijstvu (na podlagi Uredbe komisije (EU) št. 2022/2472):

(1) Do pomoči po razpisu za ukrepe v skladu z Uredbo Komisije (EU) št. 2022/2472 niso upravičeni subjekti, ki so:
· naslovniki neporavnanega naloga za izterjavo na podlagi predhodnega sklepa Evropske komisije, s katerim je pomoč, ki jo je dodelil organ iz Republike Slovenije, razglasila za nezakonito in nezdružljivo z notranjim trgom;
· podjetja v težavah.
(2) Določbe o pomoči po tem razpisu se ne uporabljajo za ukrepe na podlagi Uredbe komisije (EU)  
     št. 2022/2472 za:
· pomoč za dejavnosti, povezane z izvozom v tretje države ali države članice, in sicer če je pomoč neposredno povezana z izvoznimi količinami, vzpostavitvijo in delovanjem distribucijske mreže ali drugimi tekočimi stroški, povezanimi z izvozno dejavnostjo;
· pomoč dejavnosti, pri katerih se pogojuje uporaba domačih proizvodov/blaga v breme uvoženih proizvodov/blaga.
(3)  Za ukrepe v skladu z Uredbo Komisije (EU) št. 2022/2472 se pomoč lahko dodeli, če ima spodbujevalni učinek. Pomoč ima spodbujevalni učinek, če je vloga za pomoč predložena pred začetkom izvajanja projekta ali dejavnosti. 
(4)  Najvišji znesek pomoči in največje intenzivnosti pomoči pri posameznih ukrepih, določenih s tem razpisom, ne smejo preseči najvišjih zneskov pomoči in največje intenzivnosti pomoči, določenih v Uredbi Komisije (EU) št. 2022/2472, ne glede na to ali se podpora za projekt ali dejavnost v celoti financira iz nacionalnih sredstev ali pa se delno financira iz sredstev Evropske unije.
(5)  Pomoč, izvzeta z Uredbo Komisije (EU) št. 2022/2472, se lahko združuje z vsako drugo državno pomočjo v zvezi z istimi upravičenimi stroški, ki se v celoti ali deloma pokrivajo samo, če se s takim združevanjem ne preseže najvišje intenzivnosti pomoči ali zneska pomoči, ki se uporablja za zadevno pomoč v skladu z Uredbo Komisije (EU) št. 2022/2472.
(6)  Pomoč po pravilniku v skladu z Uredbo Komisije (EU) št. 2022/2472 se ne združuje s plačili iz drugega odstavka 145. člena in 146. člena Uredbe (EU) št. 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrt SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str.1), zadnjič spremenjene z Uredbo (EU) 2024/1468 Evropskega parlamenta in Sveta z dne 14. maja 2024 o spremembi uredb (EU) 2021/2115 in (EU) 2021/2116 v zvezi s standardi za dobre kmetijske in okoljske pogoje, shemami za podnebje, okolje in dobrobit živali, spremembami strateških načrtov SKP, pregledom strateških načrtov SKP ter izvzetji iz kontrol in sankcij (UL L št. 2024/1468 z dne 24. 5. 2024), v zvezi z istimi upravičenimi stroški, če bi bila s takim združevanjem presežena intenzivnost pomoči ali znesek pomoči, ki sta določena v Uredbi Komisije (EU) št. 2022/2472.
(7)  Pomoč, izvzeta z Uredbo Komisije (EU) št. 2022/2472, se ne združuje s pomočjo de minimis v zvezi z istimi upravičenimi stroški, če bi bila s takim združevanjem presežena največja intenzivnost pomoči ali najvišji znesek pomoči, ki sta določena v Uredbi Komisije (EU) št. 2022/2472.
(8)  Upravičenci pomoči ne smejo pričeti z izvedbo naložbe pred objavo Javnega razpisa v Uradnem listu Republike Slovenije.

3. Splošna določila, ki se nanašajo za ukrepe pomoči »de minimis« (na podlagi Uredbe Komisije (EU) številka 2023/2831):

(1) Do pomoči de minimis niso upravičena podjetja iz sektorjev, razen za: 
· podjetja, dejavna v primarni proizvodnji ribiških proizvodov in proizvodov iz akvakulture, opredeljene v členu 5, točke (a) in (b), uredbe (EU) št. 1379/2013;
· podjetja, dejavna v predelavi in trženju ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg;
· podjetja, dejavna v primarni proizvodnji kmetijskih proizvodov iz seznama v Prilogi I k Pogodbi o ustanovitvi Evropske skupnosti;
· podjetja dejavna v predelavi in trženju kmetijskih proizvodov, v enem od naslednjih primerov:
· kadar je znesek pomoči določen na podlagi cene oziroma količine takih proizvodov, ki so nabavljeni od primarnih proizvajalcev ali jih je na trg dalo zadevno podjetje;
· kadar je pomoč pogojena s tem, da se delno ali v celoti prenese na primarne proizvajalce.
(2) Pomoč ne sme biti namenjena za dejavnosti povezane z izvozom v tretje države ali države članice, in sicer pomoč, neposredno povezano z izvoženimi količinami, vzpostavitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo. Pomoč ne sme biti pogojena s prednostno rabo domačih proizvodov in storitev pred uvoženimi.
(3) Pomoč ne bo namenjena nabavi vozil za prevoz tovora v podjetjih, ki opravljajo komercialni cestni tovorni prevoz.
(4) Skupna vrednost pomoči, dodeljena enotnemu podjetju na podlagi pravila de minimis v skladu z Uredbo Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023), ne sme preseči 300.000,00 EUR v obdobju zadnjih treh let, ne glede na obliko in namen pomoči ter ne glede na to, ali se pomoč dodeli iz sredstev države, občine ali Unije.
(5) Če je podjetje dejavno v enem od sektorjev iz prvega odstavka 20. člena pravilnika, poleg tega pa je dejavno v enem ali več drugih sektorjih, ki spadajo na področje uporabe Uredbe Komisije (EU), št. 2023/2831, ali opravlja še druge dejavnosti, ki spadajo na področje uporabe uredbe, se uredba uporablja za pomoč, dodeljeno v zvezi s slednjimi sektorji ali dejavnostmi, pod pogojem, da zadevna država članica na ustrezen način, kot je ločevanje dejavnosti ali ločevanje računovodskih izkazov, zagotovi, da dejavnosti v sektorjih, ki so izključeni iz področja uporabe te uredbe, niso deležne pomoči de minimis, dodeljene v skladu s to uredbo.
(6) Do pomoči de minimis niso upravičena podjetja, če se ugotovi, da:
· prejemnik pomoči projekta ne izvede;
· prejemnik nima poravnanih vseh obveznosti zaradi sklepa Komisije o razglasitvi pomoči za nezakonito in nezdružljivo z notranjim trgom;
· prejemnik pomoči ob sklenitvi pogodbe ni dal pravih podatkov oziroma je podal zavajajoče izjave. 
(7) Pomoči po pravilniku za ukrepe na podlagi Uredbe Komisije (EU) št. 2023/2831 se ne dodeli za davek na dodano vrednost, razen, kadar po predpisih le-ta ni izterljiv.
(8) Pomoč de minimis, dodeljena v skladu z Uredbo Komisije (EU) št. 2023/2831, se lahko kumulira s pomočjo de minimis, dodeljeno v skladu z Uredbo Komisije (EU) 2023/2832, z dne 13. 12. 2023 o uporabi členov 107 in 108 Pogodbe o delovanju Evropske unije pri pomoči de minimis za podjetja, ki opravljajo storitev splošnega gospodarskega pomena (UL L št. 2023/2832 z dne 15. 12. 2023).
(9) Pomoč de minimis, dodeljena v skladu z Uredbo Komisije (EU) št. 2023/2831, se lahko kumulira s pomočjo de minimis, dodeljeno v skladu z Uredbo Komisije (EU) št. 1408/2013 in Uredbo Komisije (EU) št. 717/2014 z dne 27. junija 2014 o uporabi členov 107 in 108 Pogodbe o delovanju Evropske unije pri pomoči de minimis v sektorju ribištva in akvakulture (UL L št. 190 z dne 28. 6. 2014, str. 45), zadnjič spremenjeno z Uredbo Komisije (EU) 2023/2391 z dne 4. oktobra 2023 o spremembi uredb (EU) št. 717/2014, (EU) št. 1407/2013, (EU) št. 1408/2013 in (EU) št. 360/2012 glede pomoči de minimis za predelavo in trženje ribiških proizvodov in proizvodov iz akvakulture ter Uredbe (EU) št. 717/2014 glede skupnega zneska pomoči de minimis, dodeljene enemu podjetju, obdobja njene uporabe in drugih zadev (UL L št. 2023/2391 z dne 5. 10. 2023), (v nadaljnjem besedilu: Uredba Komisije (EU) št. 717/2014) do zgornje meje iz drugega odstavka 3. člena Uredbe Komisije (EU) št. 2023/2831.
(10) Pomoč de minimis se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči. 
(11) Če je upravičenec dejaven v primarni kmetijski proizvodnji ter v primarni proizvodnji ribiških proizvodov in proizvodov iz akvakulture, se določbe Uredbe Komisije (EU) št. 717/2014 uporabljajo za pomoč, dodeljeno v zvezi s slednjim sektorjem, če zadevna država članica na ustrezen način, na primer z ločevanjem dejavnosti ali razlikovanjem med stroški, zagotovi, da primarna kmetijska proizvodnja ne prejema pomoči de minimis, dodeljene v skladu z Uredbo Komisije (EU) št. 717/2014.
(12) Če je upravičenec dejaven v primarni kmetijski proizvodnji ter v primarni proizvodnji ribiških proizvodov in proizvodov iz akvakulture, se pomoč de minimis, dodeljena za dejavnosti v primarni kmetijski proizvodnji v skladu s pravilnikom lahko kumulira s pomočjo de minimis, dodeljeno primarni proizvodnji ribiških proizvodov in proizvodov iz akvakulture , do zgornje meje, določene v Uredbi Komisije (EU) št. 717/2014 , če upravičenec na ustrezen način, kot je ločitev dejavnosti ali stroškov, zagotovi, da primarna kmetijska proizvodnja ne prejema pomoči de minimis, dodeljene v skladu z Uredbo Komisije (EU) št. 717/2014.
(13) Vlagatelj mora k vlogi predložiti:
· pisno izjavo o vseh drugih pomočeh de minimis, ki jih je prejemnik oziroma enotno podjetje prejelo na podlagi te ali drugih uredb de minimis v zadnjem triletnem obdobju,
· pisno izjavo o drugih že prejetih (ali zaprošenih) pomočeh za iste upravičene stroške in zagotovilo, da z dodeljenim zneskom pomoči de minimis, ne bo presežena zgornja meja de minimis pomoči ter intenzivnost pomoči po drugih predpisih;
· izjavo s seznamom podjetij, s katerimi je lastniško povezan, tako da se preveri skupen znesek že prejetih de minimis pomoči za vsa z njim povezana podjetja, v smislu druge točke 2. čelna Uredbe Komisije (EU) št. 2023/2831;
· pisno izjavo v primeru pripojitve ali združitve podjetja, da pomoč de minimis za novo ali privzeto podjetje ne presega zgornjo mejo de minimis pomoči po Uredbi Komisije (EU) št. 2023/2831;
· pisno izjavo v primeru, da se podjetje razdeli na dve ali več ločenih podjetij, se pomoč de minimis, dodeljena pred razdelitvijo, dodeli podjetju, ki je je bilo deležno;
· izjavo o ločitvi dejavnosti oziroma stroškov, vezano na določilo sedmega odstavka 20. člena pravilnika. 
(14) Občina bo s sklepom pisno obvestila prejemnika o odobrenem znesku de minimis pomoči, in da je pomoč dodeljena po pravilu de minimis v skladu z Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L 2023/2831, 15.12.2023).
(15) Občina bo pred odobritvijo pomoči de minimis v skladu z Uredbo Komisije (EU) št. št. 2023/2831 preverila višino že dodeljene pomoči de minimis za posameznega upravičenca v evidenci pomoči de minimis, ki jo vodi ministrstvo, pristojno za finance.
(16) Občina v 15 dneh po dodelitvi pomoči de minimis v skladu z Uredbo Komisije (EU) št. 2023/2831 posameznemu upravičencu poroča pristojnemu ministrstvu o dodeljenih pomočeh de minimis na način, ki ga pristojno ministrstvo objavi na osrednjem spletnem mestu državne uprave gov.si.

4. Splošna določila, ki se nanašajo za ukrepe pomoči »de minimis« (na podlagi Uredbe Komisije (EU) številka 1408/2013):

(1) Pomoči de minimis v skladu z Uredbo Komisije (EU) št. 1408/2013 se ne dodeli:
· za dejavnosti, povezane z izvozom v tretje države ali države članice, in sicer pomoč, neposredno povezano z izvoženimi količinami, vzpostavitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo;
-   če se dodeli pod pogojem, da se domačim proizvodom pri uporabi daje prednost pred uvoženimi.
(2) Do sredstev niso upravičeni:
-   subjekti, ki nimajo poravnanih zapadlih obveznosti do občine ali do države;
-  subjekti, ki so po zakonu, ki ureja prisilno poravnavo, stečaj ali likvidacijo, v prisilni poravnavi, stečaju ali likvidaciji ter so kapitalsko neustrezna, kar pomeni, da je izguba tekočega leta skupaj s prenesenimi izgubami dosegla polovico osnovnega kapitala družbe.
(3) Skupni znesek pomoči de minimis v primarni kmetijski proizvodnji, dodeljen kateremu koli upravičencu oziroma enotnemu podjetju, ne sme presegati zgornje meje (50.000 EUR) iz drugega odstavka 3. člena Uredbe Komisije (EU) št. 1408/2013 in nacionalne omejitve za Slovenijo iz Priloge Uredbe Komisije (EU) št.1408/2013, ne glede na to, iz katerih javnih virov so sredstva dodeljena.
(4) V primeru združitev ali pripojitev se vsa prejšnja pomoč de minimis, dodeljena kateremu koli od podjetij, udeleženih v združitvi, upošteva pri ugotavljanju, ali nova pomoč de minimis za novo ali prevzemno podjetje presega zgornjo mejo ali nacionalno omejitev. Pomoč de minimis, ki je bila zakonito dodeljena pred združitvijo ali pripojitvijo, ostane zakonita.
(5) Če se podjetje razdeli na dve ali več ločenih podjetij, se pomoč de minimis, dodeljena pred razdelitvijo, dodeli podjetju, ki jo je koristilo, in to je načeloma podjetje, ki prevzame dejavnosti, za katere se je pomoč de minimis uporabila. Če taka dodelitev ni mogoča, se pomoč de minimis dodeli sorazmerno na podlagi knjigovodske vrednosti lastniškega kapitala novih podjetij na dejanski datum razdelitve.
(6) Pomoč z opredeljivimi upravičenimi stroški se lahko združuje (kumulira) s katero koli drugo državno pomočjo na lokalni, regionalni ali nacionalni ravni, da se pokrijejo isti upravičeni stroški, ki se deloma ali v celoti prekrivajo. Vendar se s takim združevanjem (kumulacijo) ne sme preseči največje intenzivnosti pomoči ali zneska pomoči, ki se uporablja za zadevno vrsto pomoči v skladu z akti EU.
(7) Pomoč de minimis se ne kumulira z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost zadevne pomoči ali znesek pomoči, določen za posebne okoliščine vsakega primera v uredbi o skupinskih izjemah ali sklepu Komisije. Pomoč de minimis, ki ni dodeljena za določene upravičene stroške ali je navedenim stroškom ni mogoče pripisati, se lahko kumulira z drugo državno pomočjo, dodeljeno na podlagi uredbe o skupinskih izjemah ali sklepa Komisije.
(8) Če je upravičenec razen v primarni kmetijski proizvodnji dejaven v enem ali več sektorjih ali opravlja dejavnosti, ki spadajo na področje uporabe Uredbe Komisije (EU) št. 2023/2831, se pomoč de minimis, dodeljena za dejavnosti v primarni kmetijski proizvodnji v skladu s tem pravilnikom in Uredbo Komisije (EU) št. 1408/2013, lahko kumulira s pomočjo de minimis, dodeljeno sektorjem ali dejavnostim na področju uporabe Uredbe Komisije (EU) št. 2023/2831 do zgornje meje, določene v Uredbi Komisije (EU) št. 2023/2831, če z ločitvijo dejavnosti ali stroškov zagotovi, da primarna kmetijska proizvodnja ne prejema pomoči de minimis, dodeljene v skladu z Uredbo Komisije (EU) št.2023/2831.
(9) Če je upravičenec dejaven v primarni kmetijski proizvodnji ter v primarni proizvodnji ribiških proizvodov in proizvodov iz akvakulture, se pomoč de minimis, dodeljena za dejavnosti v primarni kmetijski proizvodnji v skladu s tem pravilnikom in Uredbo Komisije (EU) št. 1408/2013, lahko kumulira s pomočjo de minimis, dodeljeno primarni proizvodnji ribiških proizvodov in proizvodov iz akvakulture, do najvišje zgornje meje, določene v kateri koli od uredb iz tega odstavka, če upravičenec na ustrezen način, kot je ločitev dejavnosti ali stroškov, zagotovi, da primarna kmetijska proizvodnja ne prejema pomoči de minimis, dodeljene v skladu z Uredbo Komisije (EU) št. 717/2014.
(10) Zgornja meja pomoči se izrazi v denarni dotaciji. Dodeljena pomoč predstavlja bruto znesek pomoči, to je pred odbitkom davka in drugih dajatev. 
(11) Občina bo s sklepom pisno obvestila prejemnika pomoči, da je pomoč dodeljena v skladu  
z Uredbo Komisije (EU) št. 1408/2013 in o odobrenem znesku pomoči de minimis.
(12) Občina bo pred odobritvijo pomoči de minimis v skladu z Uredbo Komisije (EU) št. 1408/2013 preverila višino že dodeljene pomoči de minimis za posameznega upravičenca v evidenci pomoči de minimis za kmetijstvo in ribištvo, ki jo vodi ministrstvo, pristojno za kmetijstvo in ribištvo.
(13) Občina v 15 dneh po dodelitvi pomoči de minimis v skladu z Uredbo Komisije (EU) št. 1408/2013 posameznemu upravičencu poroča pristojnemu ministrstvu o dodeljenih pomočeh de minimis na način, ki ga pristojno ministrstvo objavi na osrednjem spletnem mestu državne uprave gov.si.


IV. UKREPI, PREDMET PODPORE, UPRAVIČENCI, UPRAVIČENI STROŠKI IN OKVIRNA VIŠINA SREDSTEV


SKUPINSKE IZJEME ZA KMETIJSTVO

UKREP 1 – Pomoč za naložbe v kmetijska gospodarstva, povezane s primarno kmetijsko proizvodnjo – 14. člen Uredbe Komisije (EU) št. 2022/2472.

(1) Skupna višina razpisanih sredstev je 165.000 EUR. 

V okviru proračunske vrstice  5001- 4102 17 – program podpor za prestrukturiranje in prenovo kmetijske proizvodnje, se izvedejo trije podukrepi:
Podukrep 1. 1 – Posodabljanje kmetijskih gospodarstev (NRP OB054-26-0047) – sredstva NORP, v višini 130.000 EUR.
Podukrep 1. 2 – Urejanje kmetijskih zemljišč in pašnikov (NRP OB054-26-0047) – sredstva NORP, v višini 15.000 EUR.
Podukrep 1. 3 – Podpora malim ekološkim kmetijam (NRP OB054-26-0044), v višini 20.000 EUR.  

(2) Vlagatelj vloge:
  Vlogo za pomoč v okviru tega ukrepa predloži nosilec kmetijskega gospodarstva ali njegov pooblaščenec in mora imeti stalno prebivališče na naslovu kmetijskega gospodarstva.

(3) Z naložbo se skuša doseči vsaj enega od naslednjih ciljev:
· izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje; 
· izboljšanje naravnega okolja, higienskih pogojev ali standardov dobrobiti živali; 
· vzpostavljanje in izboljšanje infrastrukture, povezane z razvojem, prilagajanjem in modernizacijo kmetijstva, vključno z dostopom do kmetijskih zemljišč, komasacijo in izboljšanjem zemljišč, energijsko učinkovitostjo, oskrbo s trajnostno energijo ter varčevanjem z energijo ali vodo;
· prispevanje k blažitvi podnebnih sprememb in prilagajanju nanje, vključno z zmanjšanjem emisij toplogrednih plinov in povečanjem sekvestracije ogljika ter spodbujanje trajnostne energije in energijske učinkovitosti;
· prispevanje k trajnostnemu krožnemu biogospodarstvu ter spodbujanje trajnostnega razvoja in učinkovitega upravljanja naravnih virov, kot so voda, tla in zrak, vključno z zmanjšanjem odvisnosti od kemikalij;
· prispevanje k zaustavitvi in obrnitvi trenda izgube biotske raznovrstnosti, krepitev ekosistemskih   
· storitev ter ohranjanje habitatov in krajine.

(4) Pomoč se ne dodeli za:
· nakup plačilnih pravic;
· nakup in zasaditev letnih rastlin;
· dela v zvezi z odvodnjavanjem; 
· naložbe v zvezi z namakanjem;
· nakup živali; 
· samostojen nakup kmetijskih zemljišč;
· naložbe za skladnost s standardi Unije;
· naložbe v opredmetena in neopredmetena sredstva, povezana s proizvodnjo biogoriv ali proizvodnjo energije iz obnovljivih virov na kmetijskih gospodarstvih;
· ožičenje ali polaganje kablov za podatkovna omrežja zunaj zasebne lastnine;
· že izvedena dela, razen za izdelavo projektne dokumentacije;
· investicije, ki se izvajajo izven občine;
· stroške, povezane z zakupnimi pogodbami;
· rabljeno opremo;
· obratna sredstva.

(5) Intenzivnost pomoči znaša:
· do 65 % upravičenih stroškov naložb v kmetijska gospodarstva;
· intenzivnost pomoči se lahko poveča do največ 80 % upravičenih stroškov naložb v kmetijska gospodarstva, katerih nosilci so mladi kmetje.

(6) Splošni pogoji za dodelitev sredstev:
· vlagatelj mora predložiti popolno vlogo;
· pomoč se ne sme dodeliti za že izvedene aktivnosti in za investicije, ki so bile izvedene na osnovi kredita ali leasinga;
· pomoč se dodeli, če ima spodbujevalni učinek, to je, če je vloga za pomoč predložena pred začetkom izvajanja projekta ali dejavnosti;
· vsi stroji in oprema morajo biti novi;
· vsi predračuni, računi in dokazila o plačilih se morajo glasiti na ime nosilca kmetijskega gospodarstva za tekoče leto vlaganj ali na njegovega pooblaščenca, kar je razvidno iz subvencije vloge;
· MSP oziroma kmetijsko gospodarstvo ne sme biti podjetje v težavah;
· MSP oziroma kmetijsko gospodarstvo mora z investicijo prispevati k izpolnjevanju vsaj enega od navedenih ciljev ukrepa;
· na MSP oziroma kmetijskem gospodarstvu morajo biti ob oddaji vloge, glede na vrsto proizvodnje oziroma sektor kmetijske pridelave, upoštevane vse predpisane zahteve glede okoljevarstvenih in veterinarskih pogojev ter zahtev za dobrobit živali. Če je investicija namenjena izpolnjevanju teh zahtev, jih mora kmetijsko gospodarstvo izpolniti najkasneje do zaključka investicije;
· izpis iz registra vinogradov in/ali registra kmetijskih gospodarstev, ki ga izda Upravna enota;
· investicija mora biti zaključena pred izplačilom sredstev;
· pri dodelitvi sredstev se upoštevajo merila. V primeru večjega števila vlog, oziroma več zaprošenih sredstev, kot je višina razpisanih sredstev, se odobrena sredstva vsem vlagateljem sorazmerno znižajo;
· po zaključku investicije bo le-ta v uporabi za namen, za katerega je upravičenec pridobil sredstva, vsaj še 5 let po izplačilu sredstev;
· za kmetijska zemljišča šteje raba po GERK-ih.

(7) V kolikor je vlagatelj zavezanec za davek na dodano vrednost (DDV), se za sofinanciranje ukrepa upoštevajo vrednosti brez DDV.

(8) K vlogi na javni razpis mora upravičenec priložiti naslednjo dokumentacijo:
-   obrazec zbirne vloge za neposredna plačila Agencije RS za kmetijske trge in razvoj podeželja za leto 2025 ali 2026;
-  predračun dobavitelja/prodajalca za upravičene stroške naložbe, izdan pred datumom oddaje vloge.

(9) Merila in točkovanje. Vsak ukrep in podukrep se dodatno točkuje na podlagi meril, ki so navedena v razpisni dokumentaciji. 

(10) Račun/i, ki je/so priloga k zahtevku, mora/jo biti izdan/i za isti namen in plačani. V primeru, da višina zneska računa za izvedeno investicijo odstopa navzdol od višine predračuna prijavljenega na javni razpis, se kot podlaga za izplačilo upošteva odobren delež sofinanciranja prvega obračuna predračuna.
V primeru, da je račun za izvedene investicije višji od predračuna, se izplača maksimalni odobren znesek po sklepu. 

(11) Račun/i in potrdilo/a o plačilu, v okviru upravičenih stroškov, se nanaša/jo na dan opravljene storitve po datumu oddaje vloge na javni razpis in do oddaje e-zahtevka za izplačilo. Računi, izdani pred dnevom oddaje vloge na javni razpis ne bodo upoštevani. 

(12) V primeru, da višina zneska računa za izvedeno investicijo odstopa navzdol od višine predračuna, prijavljenega na javni razpis, se kot podlaga za izplačilo upošteva odobren delež sofinanciranja prvega obračuna predračuna, navedenega v Sklepu o sofinanciranju ukrepa.

(13) Sredstva v okviru tega ukrepa se izplačajo na podlagi e-zahtevka. Zahtevek se pošlje v e-obliki, skupaj s prilogami-račun in potrdilo o plačilu, do 30. 11. 2026.


Podukrep 1.1: Posodabljanje kmetijskih gospodarstev

(1.1.1) Pomoč se lahko dodeli za naložbe v živinorejsko in rastlinsko proizvodnjo na kmetijskih gospodarstvih v povezavi s primarno kmetijsko proizvodnjo.

(1.1.2) Upravičenci do pomoči so:
· kmetijska gospodarstva, ki so mikro in mala podjetja, dejavna v primarni kmetijski proizvodnji, vpisana v register kmetijskih gospodarstev, izvedejo naložbo na območju občine ter imajo v lasti oziroma v zakupu 1 ha primerljivih kmetijskih zemljišč, ki ležijo na območju občine; 

(1.1.3) Upravičeni stroški:
· [bookmark: OLE_LINK1]stroški izdelave projektne dokumentacije za novogradnjo (rekonstrukcijo) hlevov in spremljajočih gospodarskih poslopij na kmetiji;
· stroški nakupa nepremičnine na kmetijskem gospodarstvu, gradnje, rekonstrukcije ali adaptacije gospodarskih poslopij, zamenjava strešne kritine hlevov in gospodarskih poslopij na kmetiji, ki služijo primarni kmetijski proizvodnji ter ureditev izpustov (stroški materiala in storitev);
· stroški nakupa nove kmetijske mehanizacije (razen traktorjev in kombajnov) in opreme do tržne vrednosti sredstev;
· stroški nakupa opreme hlevov za rejo živali, opreme skladiščnih prostorov, kalibriranje sadja, pametne tehnologije;
· stroški nakupa rastlinjaka, montaže ter opreme v rastlinjaku;
· stroški postavitve novega ali obnove večletnega nasada in nakup večletnega sadilnega materiala ter zemeljskih del (priprava zemljišča, nakup opor, mreže za ograjo);
· stroški nakupa in postavitve zaščite pred neugodnimi vremenskimi razmerami (protitočne mreže);
· splošni stroški v zvezi z izdatki iz prejšnjih alinej tega odstavka, kot so stroški honorarjev arhitektov, inženirjev in svetovalcev, povezani s svetovanjem o okoljski in gospodarski trajnosti, vključno s študijami izvedljivosti; 
· pristojbin za pridobitev, razvoj ali uporabo računalniške programske opreme, računalniškega oblaka in podobnih rešitev ter pridobitev patentov, licenc, avtorskih pravic in blagovnih znamk.

(1.1.4) Pogoji za pridobitev sredstev za:

(a) naložbe v rastlinsko proizvodnjo:
· predložitev ustreznega dovoljenja za izvedbo naložbe, če je s predpisi s področja gradnje objektov to potrebno;
· predložiti projektno dokumentacijo za izvedbo naložbe ter dokazila o teh stroških, kadar so upravičeni do sofinanciranja;
· ponudbe oziroma predračun za načrtovano naložbo;
· za postavitev rastlinjaka mora biti ta montažno demontažnega tipa, minimalne površine 100 m2;
· za napravo novega nasada ali obnovo nasada ter postavitev mreže proti toči mora vlagatelj imeti v uporabi ali v lasti minimalne površine: 0,2 ha za: koščičarje ali vinograde ali pečkarje; ali 0,3 ha za lupinarje; ali 0,1 ha za jagodičevje;
· sofinancira se obnova ali nova zasaditev nasada ali postavitev protitočne mreže na  minimalno 0,1 ha površine;
· za napravo novega nasada špargljev je minimalna površina 0,1 ha na zemljišču v svoji lasti ali uporabi;
· za naložbo, v zvezi s katero mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena še pred datumom dodelitve individualne pomoči in pridobljeno soglasje za zadevni naložbeni projekt;
· predložitev dovoljenja upravne enote za obnovo ali zasaditev vinograda;
· predložitev oddane zbirne vloge v tekočem oziroma preteklem letu, če rok za oddajo zbirne vloge v tekočem letu še ni potekel.

(b) naložbe v živinorejsko proizvodnjo oziroma rejo živali:
· kmetijsko gospodarstvo je usmerjeno ali se bo usmerilo v prosto rejo živali; 
· predložitev ustreznega dovoljenja za izvedbo investicije, če je s predpisi s področja gradnje objektov to potrebno;
· predložitev projektne dokumentacije za izvedbo naložbe ter dokazila o teh stroških, kadar so upravičeni do sofinanciranja;
· za naložbo, v zvezi s katero mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena še pred datumom dodelitve individualne pomoči in pridobljeno soglasje za zadevni naložbeni projekt;
· ponudbe oziroma predračun za načrtovano naložbo;
· kmetijsko gospodarstvo redi najmanj 5 glav velike živine (GVŽ);
· predložitev oddane zbirne vloge v tekočem letu oziroma preteklem letu, če rok za oddajo zbirne vloge v tekočem letu še ni potekel.

(1.1.5) Kmetijska gospodarstva morajo imeti v lasti vsaj 1 ha primerljivih kmetijskih površin, pri čemer   
se za 1 ha primerljivih kmetijskih površin (PKP) šteje:
· 1 ha njivskih površin z naslednjimi vrstami rabe GERK: 1100-njiva, 1131-začasno travinje, 1150-njiva za rejo polžev, 1161-hmeljišče v premeni, 1170-jagode na njivi in 1610-kmetijsko zemljišče v pripravi;
· 2 ha površin z naslednjimi vrstami rabe GERK: 1222-ekstenzivni sadovnjak, 1300-trajni travnik in 1320-travinje z razpršenimi neupravičenimi značilnostmi; 
· 0,25 ha trajnih nasadov z naslednjimi vrstami rabe GERK: 1221-intenzivni sadovnjak, 1211-vinograd, 1230-oljčnik, 1212-matičnjak, 1160-hmeljišče, 1180-trajne rastline na njivskih površinah, 1181-trajne rastline na njivskih površinah, kjer pridelava ni v tleh in 1240-ostali trajni nasadi (za hitro rastoče panjevce se upoštevajo le nasadi hitro rastočega panjevca iz predpisa, ki ureja neposredna plačila); 
· 0,2 ha zavarovanih prostorov z naslednjimi vrstami rabe GERK: 1190-rastlinjak, 1192-rastlinjak s sadnimi rastlinami in 1191-rastlinjak, kjer pridelava ni v tleh; 
· 4 ha pašnikov GERK1330;
 -   8 ha plantaže gozdnega drevja z naslednjo vrsto rabe GERK: 1420-plantaže gozdnega drevja.

(1.1.6) Najvišji skupni znesek dodeljene pomoči znaša 10.000 EUR na kmetijsko gospodarstvo na leto.

(1.1.7) Merila za ocenjevanje vlog so sestavni del razpisne dokumentacije. 

Podukrep 1.2: Urejanje kmetijskih zemljišč

(1.1.2) Pomoč se lahko dodeli za namen urejanja kmetijskih zemljišč in napravo pašnikov na območju občine.

(1.2.2) Upravičenci do pomoči so kmetijska gospodarstva, ki so mikro in mala podjetja, dejavna v primarni kmetijski proizvodnji, vpisana v register kmetijskih gospodarstev, izvedejo naložbo na območju občine ter imajo v lasti oziroma v zakupu 1 ha primerljivih kmetijskih zemljišč, ki ležijo na območju občine.

(1.2.3) Upravičeni stroški:
· stroški izdelave načrta ureditve kmetijskega zemljišča (nezahtevne agromelioracije, pašniki); 
· stroški izvedbe del za nezahtevne agromelioracije;
· stroški nakupa opreme za ograditev in pregraditev pašnikov z ograjo;
· stroški nakupa opreme za ureditev napajališč in krmišč za živino;
· splošni stroški v zvezi z izdatki iz prejšnjih alinej tega odstavka, kot so stroški: arhitektov, inženirjev in svetovalcev (strokovnih in podjetniških), stroški za študije izvedljivosti.

(1.2.4) Pogoji za dodelitev pomoči:
· ustrezna dovoljenja oziroma projektna dokumentacija za izvedbo naložbe ter dokazila o teh stroških, kadar so upravičeni do sofinanciranja;
· predračun stroškov za manjša zemeljska dela, ki ne pomenijo večjih posegov v prostor-odstranjevanje skal, zarasti, ravnanje zemljišč, nasipanja, stroški strojnih ur, za katere se uveljavlja pomoč;
· predračun stroškov naprave pašnikov (lesena ograda ali žica, mreža, stebri, električni pastir; 
· predračun stroškov opreme za ureditev napajališč za živino;
· naložba se mora izvesti na površini najmanj 0,5 ha za pašnike in 0,05 ha za nezahtevne agromelioracije;
· kopija katastrskega načrta in program del, ki ga pripravi pristojna strokovna služba, kadar je predmet podpore ureditev kmetijskih zemljišč ali nezahtevna agromelioracija in popis del;
· dovoljenje lastnika zemljišča za izvedbo naložbe v primeru zakupa zemljišča; 
· predložitev oddane zbirne vloge v tekočem oziroma preteklem letu, če rok za oddajo zbirne vloge v tekočem letu še ni potekel.

 (1.2.5) Merila in točkovanje so sestavni del razpisne dokumentacije. 

Podukrep 1.3 Podpora malim ekološkim kmetijam

(1.3.1) Pomoč se lahko dodeli za naložbe v kmetijska gospodarstva, ki se ukvarjajo z ekološkim kmetijstvom, z vidika sonaravnega kmetovanja, samooskrbe in vzdrževanja krajine pred zaraščanjem.

(1.3.2) Upravičenci do pomoči so kmetijska gospodarstva, ki imajo status ekološke kmetije in ga dokazujejo s certifikatom, so mikro podjetja, vpisana v register kmetijskih gospodarstev, izvedejo naložbo na območju občine ter imajo v lasti oziroma v zakupu do 6 ha primerljivih kmetijskih zemljišč, ki ležijo na območju občine.

(1.3.3) Upravičeni stroški so:
· stroški ureditve gospodarskih objektov (npr. hlevi, zatočišča za živali, skladišča, zavarovani prostori);
· stroški nakupa specializirane opreme, pametne tehnologije, protitočne zaščite, nakupa in postavitve rastlinjaka minimalne površine 100 m2;
· stroški nakupa novih strojev, razen traktorjev in opreme do njene tržne vrednosti;
· stroški naprave pašnikov, trajnih nasadov s pripadajočo opremo in zemeljskimi deli;
· stroški izvedbe del za nezahtevne agromelioracije.

(1.3.4) Pogoji za pridobitev pomoči:
· ustrezna dovoljenja za izvedbo investicije, če je s predpisi s področja gradnje objektov to potrebno;
· projektna dokumentacija za izvedbo naložbe ter dokazila o teh stroških, kadar so upravičeni do sofinanciranja;
· za naložbo, v zvezi s katero mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena še pred datumom dodelitve individualne pomoči in pridobljeno soglasje za zadevni naložbeni projekt;
· ponudbe oziroma predračun za načrtovano naložbo;
· predložitev oddane zbirne vloge v tekočem oziroma preteklem letu, če rok za oddajo zbirne vloge v tekočem letu še ni potekel.

(1.3.5) Merila in točkovanje so sestavni del razpisne dokumentacije. 

(1.3.6) Najvišji skupni znesek dodeljene pomoči znaša 5.000 EUR na kmetijsko gospodarstvo na leto.

UKREP 3: Pomoč za ukrepe izmenjave znanja in informiranja; 17. člen Pravilnika
 
Višina razpisanih sredstev je 5.000 EUR. Ukrep se izvede v okviru proračunske vrstice 
5002-4102 17 – Izobraževanje in informiranje in NRP (OB054-26-0048).

(1) Cilji pomoči:
· zagotavljanje višjega nivoja strokovne izobraženosti in usposobljenosti v kmetijskem sektorju, ki zajemajo področje uvajanja sodobnih tehnologij in digitalizacije, finančnih spretnosti podjetništva, prilagajanja in blaženja vplivov podnebnih sprememb;
· kritje dejavnosti usposabljanja in pridobivanja strokovnih znanj, vključno z delavnicami, konferencami in mentoriranjem, prenosa znanja med kmeti ter predstavitvene dejavnosti in dejavnosti informiranja v povezavi s primarno kmetijsko proizvodnjo in trženjem kmetijskih proizvodov, na področju ohranjanja kmetijstva in razvoja podeželja v občini;
· uvajanje dodane vrednosti ali nadgradnje kmetijske dejavnosti, z usmerjanjem kmetov v večjo vključenost v sheme kakovosti in ekološko kmetovanje;
· usposabljanje na področju organiziranja, oblikovanja novih poslovnih modelov in trženja, skupnega nastopa na trgu in promocije;
· informiranje in ozaveščanje javnosti o problematiki varovanja naravnih virov, to je voda, tal in zraka, z namenom ohranjanja naravnih virov in trajnostnega kmetijstva.

(2) Upravičenci do pomoči so kmetijska gospodarstva, ki so mikro, mala in srednja podjetja, dejavna v kmetijskem sektorju na območju občine. 

(3) Upravičeni stroški so: 
- stroški organizacije poklicnega izobraževanja, dejavnosti pridobivanja strokovnih znanj, usposabljanje in informiranje, izvajanje delavnic, okroglih miz ter predstavitvenih dejavnosti;
stroški obiskov kmetij, povezanih z dejavnostjo prenosa znanja in informiranja in stroški potovanj.

(4) Pomoč se ne dodeli za usposabljanja, ki so del javno veljavnih izobraževalnih programov poklicnega, srednjega in višjega strokovnega izobraževanja ter javno veljavnih študijskih programov.

(5) Pomoč se dodeli v obliki subvencionirane storitve in se izplača izvajalcu storitev. Pomoč ne vključuje neposrednih plačil končnim upravičencem.

(6) Vlogo za pomoč v okviru tega ukrepa predloži izvajalec storitev prenosa znanja in informiranja, ki  je pravna ali fizična oseba ne glede na njeno velikost, ki je ustrezno registrirana in zagotavlja ustrezno zmogljivost v obliki usposobljenosti in rednega izobraževanja osebja za opravljanje dejavnosti prenosa znanja in informiranja.

(7) Pogoji za izbiro izvajalca storitve:
· dokazila o ustrezni registraciji in usposobljenosti;
· program dejavnosti prenosa znanja in informiranja s predračunom stroškov. 

(8) Do subvencionirane storitve so na podlagi objektivno opredeljenih pogojev upravičena vsa kmetijska gospodarstva na območju občine.

(9) Če dejavnosti prenosa znanja in informiranja zagotavljajo skupine in organizacije proizvajalcev, članstvo v takih skupinah ali organizacijah ni pogoj za dostop do navedenih dejavnosti. Vsak prispevek nečlanov za kritje upravnih stroškov zadevne skupine ali organizacije proizvajalcev je omejen na stroške zagotavljanja zadevne dejavnosti, ki je predmet podpore.

(10) Intenzivnost pomoči znaša do 100 % upravičenih stroškov.

(11) Merila in točkovanje so sestavni del razpisne dokumentacije. 

(12) Sredstva v okviru tega ukrepa se izplačajo na podlagi e-zahtevka. Zahtevek se pošlje v elektronski obliki, priloge z dokazili pa v fizični obliki do 30. 11. 2026.
UKREP 5: Pomoč za naložbe v gozdarske tehnologije ter v predelavo, mobilizacijo in trženje gozdarskih proizvodov; 19. člen Pravilnika

Višina razpisanih sredstev je 10.000 EUR. Ukrep se izvede v okviru proračunske vrstice 
5001-4102 17 - Naložbe v gozdarske tehnologije in NRP (OB054-26-0046).

(1) Cilj podpore je izboljšati gospodarske vrednosti gozdov ter učinkovitost gospodarjenja z gozdovi, z uvajanjem proizvodnih izboljšav pri sečnji in spravilu lesa glede na okolju prijazni obdelavi tal in povečanju varnosti pri delu v gozdu.

(2) Upravičeni stroški za naložbene dejavnosti so:
stroški nakupa novih strojev in opreme do njene tržne vrednosti (gozdarska prikolica; transportni plato; odrivna deska za les; klešče za les; fiksen ali snemljiv vitel; gozdarska nadgradnja kot so: zunanja ojačitev, oziroma zaščitna kabina, zaščitno podvozje; hidravlični cepelnik; zaščitna oprema: gozdarska oblačila, zaščitna obutev, čelada z mrežnim vezirjem in glušnikov ).

 (3) Pomoč se ne dodeli za :
obratna sredstva;
stroške, povezane z zakupnimi pogodbami, kot so marže zakupodajalca, stroški refinanciranja obresti, režijski stroški in stroški zavarovanja.

(4) Upravičenci do pomoči so kmetijska gospodarstva, ki so mikro in mala podjetja, so vpisana v register kmetijskih gospodarstev ter so lastniki ali zakupniki gozdnih površin na območju občine.

(5) Pogoji za pridobitev pomoči: 
ponudba oziroma predračun za načrtovano naložbo; 
dokazilo, iz katerega je razvidno, da vlagatelj opravlja gozdarsko dejavnost;
predložitev oddane zbirne vloge v tekočem oziroma preteklem letu, če rok za oddajo zbirne vloge v tekočem letu še ni potekel.

(6) Intenzivnost pomoči znaša do 65 % upravičenih stroškov.

(7) Najvišji skupni znesek dodeljene pomoči znaša 5.000 EUR na kmetijsko gospodarstvo na leto.

(8) Vlogo za pomoč v okviru tega ukrepa predloži nosilec kmetijskega gospodarstva.

(9) Merila in točkovanje so sestavni del razpisne dokumentacije. 

(10) Sredstva v proračunu so omejena. Če seštevek zneskov vseh vlog, z upoštevanjem najvišjega
možnega sofinanciranja preseže vrednost razpisanih sredstev, se sofinanciranje ukrepa vsem vlogam sorazmerno zniža.

(11) V primeru, da višina zneska računa za izvedeno investicijo odstopa navzdol od višine predračuna, prijavljenega na javni razpis, se kot podlaga za izplačilo upošteva odobren delež sofinanciranja prvega obračuna predračuna, navedenega v Sklepu o sofinanciranju ukrepa.

(12) Oprema, oziroma gozdarska nadgradnja zajema sklope, ki se jih na traktor vgradi za delo v gozdu in so namenjeni varovanju voznika in traktorja.

(13) Vlagatelj ob prijavi priloži dokazilo o lastništvu gozda, z minimalno površino 8 ha plantažnega
gozdnega drevja na območju mestne občine Krško.

(14) Sredstva v okviru tega ukrepa se izplačajo na podlagi e-zahtevka. Zahtevek se pošlje v elektronski obliki skupaj s prilogami – račun in potrdilo o plačilu, do 30. 11. 2026.


POMOČI DE MINIMIS

UKREPI DE MINIMIS V SKLADU Z UREDBO KOMISIJE (EU) ŠT. 2023/2831  

UKREP 6: Pomoč za naložbe v predelavo in trženje kmetijskih in živilskih proizvodov, gozdarske tehnologije, trženje gozdarskih proizvodov ter naložbe v nekmetijsko dejavnost na kmetiji - de minimis; 23. člen Pravilnika
 
Višina razpisanih sredstev je 15.000 EUR. Ukrep se izvede v okviru proračunske vrstice 
5065-4102 17 - Naložbe v predelavo in trženje kmetijskih proizvodov in NRP (OB054-26-0043).

(1)  Cilj pomoči je diverzifikacija dejavnosti na kmetijskih gospodarstvih v predelavo in trženje kmetijskih in živilskih proizvodov, gozdnih lesnih sortimentov ter širjenje nekmetijskih dejavnosti na kmetijskih gospodarstvih.

(2) Upravičeni stroški so:
· splošni stroški, ki se nanašajo na izvedbo naložbe (stroški izdelave projektne dokumentacije za naložbe v predelavo in trženje kmetijskih in živilskih proizvodov ter naložbe v gozdarske tehnologije in nekmetijske dejavnosti na kmetiji);
· stroški gradnje ali obnove objekta za dejavnosti predelave in trženja kmetijskih proizvodov ter nekmetijske dejavnosti na kmetiji;
· stroški nakupa opreme in naprav za dejavnosti predelave in trženja na kmetijah ter nekmetijske dejavnosti;
· stroški organizacije razstav, publikacij, spletišč, tiskanih in elektronskih publikacij;
· stroški nakupa nove opreme za predelavo vina.

(3) Pomoč se ne dodeli za:
· obratna sredstva; 
· stroške, povezane z zakupnimi pogodbami; 
· naložbe v zvezi s proizvodnjo biogoriv na osnovi hrane; 
· investicije, ki se izvajajo izven občine.

(4) Pomoč se dodeli za naložbe v:
· turizem na kmetiji;
· predelavo primarnih kmetijskih proizvodov, zelišč, gob in gozdnih sadežev;
· prodajo pridelkov in izdelkov s kmetij;
· dejavnosti, povezane s tradicionalnimi znanji na kmetiji, storitvami oziroma izdelki;
· predelavo in trženje gozdarskih proizvodov;
· kletarsko opremo;
· storitve s kmetijsko in gozdarsko mehanizacijo in opremo ter ročna dela.

(5) Upravičenci do pomoči so:
· kmetijska gospodarstva, ki so mikro in mala podjetja, so registrirana za dejavnosti predelave in trženje oziroma nekmetijske dejavnosti, vpisana v register kmetijskih gospodarstev, izvajajo dejavnost in naložbo na območju občine in imajo v lasti oziroma v zakupu najmanj 1,0 ha primerljivih kmetijskih zemljišč v uporabi;
· mikro podjetja, ki se ukvarjajo s pridelavo vina in imajo lasti ali zakupu najmanj 0,5 ha površin za pridelavo vina (GERK 1211) in potrdilo o vpisu v register obratov nosilca živilske dejavnosti pri Upravi za varno hrano, veterinarstvo in varstvo rastlin.

(6) Pogoji za pridobitev sredstev:
· dovoljenje za opravljanje dopolnilne dejavnosti na kmetijskem gospodarstvu, razen za vinarje, ki predložijo potrdilo o vpisu v register pridelovalcev grozdja in vina; 
· dejavnost se mora izvajati še vsaj 5 let po zaključeni naložbi;
· predložitev ustreznega dovoljenja za izvedbo investicije, če je s predpisi s področja gradnje objektov to potrebno, oziroma druga ustrezna dokumentacija;
· predložitev projektne dokumentacije za izvedbo naložbe ter dokazila o teh stroških, kadar so prejemniki upravičeni do sofinanciranja;
· predložitev dokazila o registraciji dejavnosti;
· predračun ali račun stroškov za nove naložbe;
· predložitev oddane zbirne vloge v tekočem oziroma preteklem letu, če rok za oddajo zbirne vloge v tekočem letu še ni potekel.

(7) Intenzivnost pomoči znaša do 50 % upravičenih stroškov neto vrednosti naložbe.

(8) Ne glede na določilo iz sedmega odstavka se pomoč ustrezno zniža, če bi z odobreno pomočjo presegli skupni znesek de minimis pomoči iz šestega odstavka 20. člena pravilnika.

(9) Sredstva v proračunu so omejena. Če seštevek zneskov vseh vlog, z upoštevanjem najvišjega
možnega sofinanciranja preseže vrednost razpisanih sredstev, se sofinanciranje ukrepa vsem vlogam sorazmerno zniža.

(10) Skupni znesek dodeljene pomoči znaša največ 10.000 EUR na podjetje na leto. 

(11) Vlogo za pomoč v okviru tega ukrepa predloži nosilec kmetijskega gospodarstva ali pooblaščenec.

(12) Merila in točkovanje so sestavni del razpisne dokumentacije.

(13) Računi in potrdila o plačilu, v okviru upravičenih stroškov, se nanašajo na datum opravljene   
storitve, oziroma od 1. 1. 2026 do vključno 30. 10. 2026. Račun mora biti izdan za isti namen in plačan. 

(14) V primeru, da višina zneska računa za izvedeno investicijo odstopa navzdol od višine predračuna/računa, prijavljenega na javni razpis, se kot podlaga za izplačilo upošteva odobren delež sofinanciranja prvega obračuna predračuna.

(15) Sredstva v okviru tega ukrepa se izplačajo na podlagi e-zahtevka. Zahtevek se pošlje v elektronski obliki skupaj s prilogami –račun in potrdilo o plačilu, do 30. 11. 2026.

UKREP 7: Pomoč za izobraževanje in usposabljanje na področju nekmetijskih dejavnosti na kmetiji ter predelave in trženja 

Skupna višina razpisanih sredstev je 10.000 EUR. Ukrep se izvede v okviru proračunske vrstice: 
5002 - 4102 17 – (NRP OB054-26-0042) Izobraževanje in dotacije, ki jih organizirajo društva, v višini 10.000 EUR.

(1) Cilj pomoči je doseganje višje ravni strokovne izobraženosti in usposobljenosti kmetov in njihovih družinskih članov s področja nekmetijskih dejavnosti na kmetiji ter predelave in trženja kmetijskih proizvodov, ki niso proizvodi primarne kmetijske proizvodnje in možnosti koriščenja storitev svetovanj.

(2) Upravičeni stroški so:
· stroški kotizacije in šolnin za tečaje, seminarje, predavanja in strokovne ekskurzije, povezane z nekmetijskimi dejavnostmi ter predelavo in trženjem kmetijskih proizvodov;
· stroški udeležbe na sejmih, povezanih z nekmetijskimi dejavnostmi ter predelavo in trženjem kmetijskih proizvodov;
· stroški prevoza in stroški vstopnin za strokovne oglede, povezane z nekmetijskimi dejavnostmi ter predelavo in trženjem kmetijskih proizvodov;
· stroški strokovnih gradiv, pomembnih za izobraževanje in usposabljanje, povezano z nekmetijskimi dejavnostmi ter predelavo in trženjem kmetijskih proizvodov;
· stroški najemnin razstavnih prostorov in stojnic;
· stroški publikacij in spletišč, tiskanih in elektronskih.

(3) Prejemniki pomoči so:
· registrirana stanovska in interesna združenja, ki delujejo na področju kmetijstva, gozdarstva in prehrane na območju občine ali regije in območja Slovenije, ki izvajajo izobraževanje in usposabljanje na področju nekmetijskih dejavnosti na kmetiji ter predelave in trženja.

 (4) Pogoji za pridobitev sredstev za pomoč izobraževanja, ki jih organizirajo ustrezna društva ali zveze v okviru društvene dejavnosti:
· letni program društva, sprejet na občnem zboru (izvedba predavanj, delavnic, seminarjev,.. na območju občine);
· program izobraževanja oziroma usposabljanja, povezanega z nekmetijskimi dejavnostmi na kmetiji, predelavo ali trženjem kmetijskih proizvodov;
· predračun oziroma račun in dokazila o plačilu stroškov izobraževanj, predavanj,..;
· pomoč mora biti dostopna vsem upravičencem na ustreznem območju in to na podlagi objektivno opredeljenih pogojev.

(5) Dodatni pogoji za pridobitev sredstev:
· priloga ob prijavi na javni razpis je predračun /račun, program, oziroma okvirna višina stroškov za izvedbo izobraževalnih vsebin, za katere se uveljavlja pomoč in se nanaša na datum opravljene storitve od 1. 10. 2025 do 30. 10. 2026;
· izvedba izobraževanj, seminarjev, okroglih miz in predavanj znotraj območja občine.

(6) Intenzivnost pomoči:
· do 100 % upravičenih stroškov;
· pomoč se dodeli v obliki subvencioniranih storitev in ne sme vključevati neposrednih plačil v denarju proizvajalcem.

(7) Ne glede na določilo iz prejšnje alineje se pomoč ustrezno zniža, če bi z odobreno pomočjo   
     presegli skupni znesek de minimis pomoči iz šeste točke 20. člena Pravilnika.

(8) Merila in točkovanje so sestavni del razpisne dokumentacije. 

(9) Sredstva v proračunu so omejena. Če seštevek zneskov vseh vlog, z upoštevanjem najvišjega
       možnega sofinanciranja preseže vrednost razpisanih sredstev, se sofinanciranje ukrepa vsem  
       vlogam sorazmerno zniža.

(10) Sredstva v okviru tega ukrepa se izplačajo na podlagi e-zahtevka. Zahtevek se pošlje v elektronski obliki, priloge z dokazili pa v fizični obliki do 30. 11. 2026.


UKREP DE MINIMIS V SKLADU Z UREDBO KOMISIJE (EU) ŠT. 1408/2013  

UKREP 8: Podpora za tekoče poslovanje v primarni kmetijski proizvodnji-de minimis – preparat za gnojevko

Višina razpisanih sredstev je 10.000 EUR. Ukrep se izvede v okviru proračunske vrstice 
5001-4102 17 – Program podpor za prestrukturiranje in prenovo kmetijske proizvodnje in 
(NRP OB054-26-0045).

(1) Predmet podpore: 
Predmet podpore je nakup dodatkov za zorenje gnojevke - nakup dodatkov, ki se bodo dodajali v gnojevko in ne kot dodatek krmi.

(2) Cilji ukrepa so: izboljšanje naravnega okolja, varstvo zraka, vode in tal, standardov za dobrobit živali, okoljskih standardov in dobrih praks sobivanja, izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje. Z nakupom spodbujamo uporabo preparatov za razgrajevanje gnojevke; omilimo ali zmanjšamo smrad v naseljih; stremimo k zmanjšanju izpustov toplogrednih plinov in amonijaka in s tem k varovanju voda.

(3) Razlogi za ukrepanje so hitre spremembe v primarni kmetijski proizvodnji skupaj z novimi tehnično-tehnološkimi rešitvami, ki jih v določenem delu zahteva tudi lokalno okolje in zahtevajo hitre odzive lokalne skupnosti, da s svojimi dejanji čimprej pripomorejo k doseganju ciljev kmetovanja: učinkovito kmetovanje, dobrobit živali in rastlin ter hkrati izboljšanje naravnega okolja.

(4) Upravičeni stroški ukrepa:
- stroški nakupa sredstev, dodatkov za zorenje gnojevke. Upravičeni stroški so vsi registrirani preparati za dodajanje gnojevki, ki dokazano zmanjšujejo neprijeten vonj pri polivanju gnojevke           (preparati: GLENOR, GLENOR KR+, PLOCHER, ACTIVE NS, SEOFOSS,..). 

(5) Upravičenci do pomoči so kmetijska gospodarstva, ki so mikro, mala in srednja podjetja, dejavna v primarni kmetijski proizvodnji, vpisana v register kmetijskih gospodarstev, izvedejo ukrep na območju občine ter imajo v lasti oziroma v zakupu 1 ha primerljivih kmetijskih zemljišč, ki ležijo na območju občine. 

(6) Pogoji za pridobitev sredstev:
-    kopija oddane zbirne vloge za tekoče oziroma preteklo leto, če rok za oddajo zbirne   
     vloge v tekočem letu še ni potekel;
[bookmark: _GoBack]-    račun oziroma dokazila o nastalih stroških, ki se glasijo na ime prejemnika pomoči ( veljajo računi od 1.10. 2025 do 30. 19. 2026).

(7) Intenzivnost pomoči znaša do 50 % upravičenih stroškov.
-    Sofinancira se do 50 % vrednosti nakupa preparata, brez DDV.

(8) Znesek pomoči se ustrezno zniža, če bi z odobreno pomočjo de minimis presegli skupni znesek pomoči de minimis v višini 50.000,00 EUR bruto v zadnjem triletnem obdobju, in sicer ne glede na to, iz katerih javnih virov so sredstva dodeljena.

(9) Vlogo za pomoč v okviru tega ukrepa predloži nosilec kmetijskega gospodarstva.

(10) Priloge k vlogi: račun oziroma dokazila o nastalih stroških, ki se glasijo na ime prejemnika pomoči od zaključka preteklega javnega razpisa do prijave na javni razpis. 

(11) Merila in točkovanje so sestavni del razpisne dokumentacije.
Prednost pri obravnavi vlog bodo imela kmetijska gospodarstva, ki redijo minimalno 5 GVŽ prašičev ali govedi / KMG in ki obdelujejo minimalno 5 ha obdelovalnih kmetijskih površin na območju mestne občine Krško.

(12) Sredstva v proračunu so omejena. Če seštevek zneskov vseh vlog, z upoštevanjem najvišjega
možnega sofinanciranja preseže vrednost razpisanih sredstev, se sofinanciranje ukrepa vsem vlogam sorazmerno zniža.

(13) Sredstva v okviru tega ukrepa se izplačajo na podlagi obojestransko podpisane pogodbe. 


OSTALI UKREPI OBČINE 

UKREP 9: Šolanje v poklicnih, srednjih poklicnih, višjih in visokošolskih strokovnih programih kmetijske, živilske in gozdarske smeri (29. člen Pravilnika)

Pomoč iz ukrepa se dodeli za izobraževanje dijakov in študentov IV., V., VI., VII. stopnje kmetijske, živilske in gozdarske smeri, ki so predvideni za naslednike kmetij s sedežem na območju mestne občine Krško.
Višina razpisanih sredstev je 5.000 EUR. Ukrep se izvede v okviru proračunske vrstice 
5020-4117 99 – Druge štipendije
  
(1) Namen pomoči je finančna pomoč pri izobraževanju dijakov in študentov kmetijskih, gozdarskih in živilskih programov, s stalnim prebivališčem na območju občine in so predvideni za naslednike kmetij, finančna vzpodbuda/podpora mladim, ki so se odločili za izobraževanje s področja kmetijstva ali s področja smeri, povezanih s kmetijstvom in gozdarstvom, s sedežem študija v Republiki Sloveniji.

(2) Upravičenci do pomoči so:
· udeleženci rednega izobraževanja IV., V., VI. in VII. stopnje kmetijske, živilske in gozdarske smeri, ki so predvideni za naslednike kmetij s sedežem na območju mestne občine in so že zaključili prvi letnik izobraževalnega programa;
· upravičenec ima stalno prebivališče v občini in živi na kmetiji, ki je vpisana v register kmetijskih gospodarstev v občini. 

(3) Pogoji za pridobitev pomoči  je priložena dokumentacija:
· izjava nosilca kmetijskega gospodarstva, da bo upravičenec pomoči prevzemnik kmetije;
· kopija ali računalniški izpisek zadnjega šolskega spričevala, letnika in ustrezno potrdilo o vpisu;
· predložitev oddane zbirne vloge v tekočem oziroma preteklem letu, če rok za oddajo zbirne vloge v tekočem letu še ni poteke.

(4) Višina pomoči:
· podpora na dijaka ali študenta znaša do 1.000 EUR v šolskem letu.

(5) Vlogo za pomoč v okviru tega ukrepa predloži udeleženec rednega izobraževanja.

(6) Merila in točkovanje so sestavni del razpisne dokumentacije

(7) Sredstva v okviru tega ukrepa se izplačajo na podlagi obojestransko podpisane pogodbe. 


UKREP 10: Podpora delovanju društev ali zvez na področju kmetijstva, čebelarstva, gozdarstva in razvoja podeželja

Ukrep se izvede v okviru proračunske vrstice 5030 - 4120 00 –Drugi ukrepi v kmetijstvu, v višini 30.000 EUR.

(1) Namen podpore je finančna pomoč delovanju društev oziroma združenj s področja kmetijstva, gozdarstva, čebelarstva, prehrane in razvoja podeželja, ki so neprofitna in se ne ukvarjajo s komercialno dejavnostjo.

(2) Mestna občina Krško sofinancira programe društev/zveze, povezanih z razvojem podeželja od 1. 10. 2025 do 30. 9. 2026

A. Izvajanje aktivnosti in programov s področja čebelarstva, v višini 10.000 EUR
Sofinancirajo se stroški organizacije in izvedbe strokovnega dela programov zveze in promocijske vsebine, ki so: organizacija strokovnega predavanja za čebelarje in za javnost; sodelovanje na čebelarskih prireditvah in posvetov; organiziranje učnih programov za Osnovne šole in vrtce; delavnice; sodelovanje v projektih LAS; sodelovanje na sejmih in na tržnici Videm; ozaveščanje javnosti o pomenu čebelarstva, čebeljih pridelkih, izdelkih; pomen čebel, kot opraševalcev za ohranjanje biodiverzitete, opraševanj sadja; promocijska gradiva; izvajanje novih projektov; dan odprtih vrat; sajenje medovitih rastlin.

B. Izvajanje programa dela in strokovnih vsebin, povezanih z razvojem podeželja, ki jih izvajajo društva ali zveze, ki delujejo na območju občine, v višini 19.500 EUR

C. Izvedba dogodkov ob Podgorjanski vinski turistični cesti, v višini 500 EUR.
Sofinancirajo se stroški organizacije in izvedbe strokovnega dela prireditve ob Podgorjanski vinski turistični cesti.

 (3) Cilji ukrepa so:
· večja prepoznavnost društva v lokalnem pomenu in širše;
· dvigniti kvaliteto življenja na podeželju; 
· ohraniti delovanje društev in jih spodbujati pri njihovem delovanju.

(4) Upravičenci do pomoči so:
· registrirana stanovska in interesna združenja (društva ali zveze), ki delujejo na področju kmetijstva, čebelarstva, gozdarstva, prehrane in zaščite živali na območju občine in so registrirana v Republiki Sloveniji;
· društva in zveze, ki delujejo na območju občine oziroma združujejo člane iz mestne občine Krško.

(5) Vlogo za pomoč v okviru tega ukrepa predloži zakoniti zastopnik društva oziroma z njegove strani pooblaščena oseba.

(6) Upravičeni stroški so:
· stroški ustrezne infrastrukture za delovanje;
· materialni stroški, povezani z izvedbo programov društev in združenj;
· stroški pogostitve občnega zbora in društvenih prireditev;
· stroški, povezani s sofinanciranjem izvedbe prireditve ob posebnih priložnostih (obletnice delovanja društev/zveze, kulturni prazniki, pogostitve občnega zbora in podobno) in drugih društvenih prireditev;
· stroški, povezani s predstavitvijo in promocijo dejavnosti društva/zveze, pomembno za razvoj kmetijstva, gozdarstva in podeželja (oblikovanje in izdajanje publikacij o delovanju društev: zloženke, katalogi, različne publikacije, spominki, majice, predpasniki, zastave, objave v medijih, izdelava internetnih strani, CD, DVD, itd.); 
· stroški, povezani s predstavitvijo društev oziroma združenj na prireditvah lokalnega, regionalnega, državnega ali mednarodnega pomena in na prireditvah drugih društev in zvez; 
· stroški za organizacijo in izvedbo različnih aktivnosti, kot so: razstave, prikazi tehnične dediščine, običajev, domače obrti, čistilne in olepševalne akcije.

(7) Pomoč se ne dodeli:
· za prijavljene programe, za katera so bila že pridobljena sredstva na drugih razpisih občine oziroma so njihovi programi na kakršen koli način že financirani iz proračuna občine in društvom, katerih dejavnost je pridobitnega značaja;
· za izvajanje izobraževanj in usposabljanj, tekmovanj, ocenjevanj vin in kulinarike, sejmov, ozaveščanje in spodbujanje odgovornega lastništva živali, za kmetijska gospodarstva in druge izvajalce gospodarske dejavnosti;
-   za pridobitno dejavnost društva.

(8) Pogoji za dodelitev pomoči:
· sedež društva na območju občine ali izven območja občine, v Republiki Sloveniji;
· programi, ki se izvajajo na območju občine;
· finančno in vsebinsko ovrednoten letni program društva ali zveze, sprejet na občnem zboru;
-   seznam članov društva ali zveze iz območja občine.
-   če je društvo/zveza že prejelo-a za določeni namen – program ali aktivnost sredstva proračuna Mestne občine Krško, za isti namen ne more ponovno kandidirati na osnovi tega razpisa.

(9) Intenzivnost pomoči znaša do 100% upravičenih stroškov letnega programa.
     Znesek pomoči se določi na podlagi razpoložljivih sredstev in doseženih točk dodatnih meril. 

(10) Merila in točkovanje so sestavni del razpisne dokumentacije. 
(11) Sredstva v okviru tega ukrepa se izplačajo na podlagi obojestransko podpisane pogodbe. 


V. ROK ZA PREDLOŽITEV VLOG  in NAČIN PRIJAVE

Vlagatelji morajo vloge oddati v fizični obliki, osebno ali po pošti na naslov »Mestna občina Krško, CKŽ 14, 8270 Krško«. Pošiljke oddane po pošti morajo biti oddane s priporočeno pošto (datum poštnega žiga) ali oddane do konca delavnika v glavni pisarni Mestne občine Krško najpozneje:

do 20. 3. 2026 (datum poštnega žiga na dan 20. 3. 2026) za ukrepe:
Ukrep 1 - Naložbe v kmetijska gospodarstva, podukrep 1.1, podukrep 1.2 in podukrep 1.3; 
Ukrep 3 - Pomoč za ukrepe izmenjave znanja in informiranja
Ukrep 5 - Naložbe v gozdarske tehnologije ter v predelavo, mobilizacijo in trženje gozdarskih       
                 proizvodov
Ukrep 6 - Naložbe v dopolnilne dejavnosti
Ukrep 7 - Pomoč za izobraževanje na področju nekmetijske dejavnosti na kmetiji ter predelave -    
                Društva

do 30. 9. 2026 (datum poštnega žiga na dan 30. 9. 2026) za ukrepe:
Ukrep 8 - Sofinanciranje preparata gnojevka; 
Ukrep 9 - Štipendiranje 
Ukrep 10 - Podpora delovanju društev ali zvez. 

Vlagatelji morajo oddati vlogo:
- na predpisanem obrazcu za posamezen ukrep in jo podpisati. K vlogi je potrebno priložiti vse dokumente, ki jih kot obvezna dokazila zahteva razpisna dokumentacija tega javnega razpisa in so navedeni na obrazcu vloga.
-  vloge morajo biti poslane ali oddane v zaprti ovojnici ter opremljene z naslovom pošiljatelja in z obvezno uporabo Obrazca ovojnica, ki je del razpisne dokumentacije. 
- v primeru, da vlagatelj pošilja več vlog, za več ukrepov, mora biti vsaka vloga poslana v posebni ovojnici. En ukrep = ena vloga v svoji ovojnici.

Prijave, ki ne bodo oddane pravočasno oz. ne bodo pravilno opremljene, bodo s sklepom zavržene.

VI. OBRAVNAVANJE VLOG IN OBVEŠČANJE O IZIDU RAZPISA

(1) Vloge, prispele na javni razpis, pregleda in oceni komisija, ki jo za ta namen imenuje župan Mestne občine Krško. Komisija bo vse prispele vloge odprla in ugotovila njihovo popolnost ter jih ocenila v skladu s pogoji in merili javnega razpisa. O pregledu in oceni vlog sestavi komisija zapisnik. Odpiranje vlog ne bo javno.

(2) Odpiranje vlog za ukrep, ki ga vodi Komisija za izvedbo javnega razpisa za sofinanciranje  ukrepov ohranjanja in pospeševanja razvoja kmetijstva in podeželja v Mestni občini Krško v letu 2026 (v nadaljnjem besedilu: komisija), se bo pričelo za posamezen ukrep tretji delovni dan po zaključku javnega razpisa. 
V kolikor se zaradi velikega števila prejetih vlog odpiranje ne zaključi istega dne, se nadaljuje naslednji dan.

(3) Zavržene bodo vloge:
· ki bodo prispele po zaprtju javnega razpisa,
· ki ne bodo oddane na veljavnem obrazcu za leto 2026,
· ki ne bodo imele pravilno opremljene kuverte in
· ki ne bodo vsebovale vseh dokazil in drugih sestavin, ki jih zahteva besedilo razpisa in razpisne dokumentacije za posamezni namen in ne bodo dopolnjene v roku za dopolnitev vloge (nepopolne vloge).

(4) Zavrnjene bodo vloge:
· tistih vlagateljev, ki ne bodo izpolnjevali pogojev, določenih v besedilu razpisa in razpisne dokumentacije za posamezni namen,
· ki jih bo komisija, na podlagi meril za ocenjevanje in vrednotenje, ocenila kot neustrezne.

(5) Vlagatelja nepopolne vloge, komisija v roku 8 (osmih) dni od odpiranja vlog pisno pozove, da jo dopolni v roku (petih) 5 dni od prejema poziva. Nepopolne vloge, ki v navedenem roku niso dopolnjene, se zavržejo. 

(6) Mestna občina Krško bo vse vlagatelje vlog obvestila o izidu razpisa v roku 45 dni po zaključku odpiranja vlog. Na podlagi predloga komisije bo o izbranih, zavrnjenih in zavrženih vlogah na prvi stopnji s sklepi odločila občinska uprava, o pritožbah zoper te sklepe pa župan Mestne občine Krško. 

(7) Vlagatelj vloge lahko v roku (osem) 8 dni od prejema sklepa vloži pritožbo na župana na naslov: Mestna občina Krško, CKŽ 14, 8270 Krško. V pritožbi morajo biti natančno opredeljeni razlogi, zaradi katerih vlaga pritožbo. Predmet pritožbe ne morejo biti postavljena merila za ocenjevanje vlog. O pritožbi odloči župan, njegova odločitev je dokončna.

(8) Upravičencem bo izdan sklep o višini odobrenih sredstev za posamezen ukrep. V obrazložitvi sklepa se opredeli še namen ter opravičljive stroške, za katere so bila sredstva namenjena.

(9) Datum dodelitve pomoči je datum pravnomočnosti sklepa.

(10) Medsebojne obveznosti med občino in prejemnikom pomoči se uredijo s pogodbo. Pogodba mora biti podpisana v roku 8 dni od prejema poziva k podpisu, v nasprotnem primeru se šteje, da vlagatelj odstopa od vloge za pridobitev sredstev.


VI. ROK PORABE DODELJENIH SREDSTEV, oddaja e-zahtevkov 

Dodeljena sredstva bodo praviloma izplačana v letu 2026, v skladu s predpisi, ki določajo izvrševanje proračuna. 
Prejemnikom pomoči  za ukrep 8, 9 in 10 se sredstva iz proračuna občine izplačajo na podlagi obojestransko podpisane pogodbe.

Prejemnikom pomoči za ukrepe 1, 3, 5, 6 in 7 se sredstva iz proračuna občine izplačajo na podlagi e-zahtevka posameznega prejemnika in prilog. Priloge so navedene pri posameznemu ukrepu. 

E - zahtevek za izplačilo občinskih sredstev skupaj s prilogami – račun in potrdilo o plačilu in ali poročilo mora biti na Mestno občino dostavljen najkasneje 
do 30. 11. 2026 (prejemni žig občine).

VII. NADZOR IN SANKCIJE

(1) Namensko porabo proračunskih sredstev za ohranjanje in spodbujanje razvoja kmetijstva, gozdarstva in podeželja v občini, pridobljenih po tem pravilniku oziroma javnem razpisu, javnem naročanju, spremlja in preverja pri prejemnikih občinska strokovna služba, pristojna za področje kmetijstva, lahko pa tudi druga oseba, ki jo pooblasti župan.

(2) V primeru ugotovljene nenamenske porabe sredstev mora prejemnik pomoči vrniti odobrena sredstva v celoti s pripadajočimi zakonitimi zamudnimi obrestmi, če se ugotovi:
· da so bila dodeljena sredstva delno ali v celoti nenamensko porabljena;
· da je prejemnik za katerikoli namen pridobitve sredstev navajal neresnične podatke;
· da je prejemnik za isti namen in iz istega naslova že pridobil finančna sredstva.

(3) V navedenih primerih ugotovljene nenamenske porabe sredstev, prejemnik izgubi pravico do pridobitve sredstev po tem pravilniku za naslednjih pet let. 
(4) V primeru, da prejemnik odobrenih sredstev v pogodbeno določenem roku ne izkoristi, bodisi, da je le tega iz neupravičenih razlogov zamudil, bodisi, da se ugotovi kršenje pravil razpisa, izgubi pravico do pridobitve sredstev po tem pravilniku za naslednji dve leti.
(5) Prejemnik pomoči in občina morata hraniti evidence in vso dokumentacijo, ki je bila podlaga za odobritev državnih pomoči in pomoči de minimis deset let od datuma zadnje dodelitve pomoči.


VIII. KRAJ IN ČAS, KJER LAHKO ZAINTERESIRANI DVIGNEJO RAZPISNO DOKUMENTACIJO

Razpisna dokumentacija je od dneva te objave do izteka prijavnega roka dosegljiva na spletni strani Mestne občine Krško www.krsko.si ali jo v tem roku zainteresirani lahko dvignejo v času uradnih ur v sprejemni pisarni Mestne občine Krško, CKŽ 14, 8270 Krško.

Dodatne informacije posreduje Magda Krošelj, dosegljiva na tel. 07/498 13 19 v času uradnih ur od 8.00 do 10.00 ure ali na e-mail: magdalena.kroselj@krsko.si.


Številka: 331-1/2026  (O401)
Datum: 11. 2. 2026
				                                                                                         
Mestna občina Krško,
                                                                                                                           Janez Kerin, župan                                                                          

